Da den danske regering fik kendskab til Camp Century, sendte de en hemmelig efterretningsagent af sted. Hans opgave lød: Find ud af præcis hvad, USA foretager sig omkring Thule i Nordvestgrønland. I tre år – fra 1960– 63 – holdt han derfor øje med amerikanerne.

Hans udsendelse var så hemmelig, at du aldrig har hørt om ham. Selv de førende historikere har aldrig kendt til ham. Først nu – 58 år efter han blev udsendt – står han frem.

Erik Jørgen–Jensen hedder han. Men dengang, under tiden på Grønland, blev han kaldt for ‘Manden uden skygge’.